Горица (област Варна)
Горица е село в Североизточна България. То се намира в община Бяла, област Варна. Старото му име е Куру-кьой (превод от османски турски език - сухо село).

География 
Горица се намира на 6 км северозападно от гр. Бяла, Варненска област. Селото е разположено на главния път Варна-Бургас. Намира се на 5,2 км от залива Кара дере в Черно море, но до плажа все още няма асфалтов път. По черен път в посока Шкорпиловци (североизток) се достига и до с. Самотино.

Селото е разположено на над 100 м надморска височина, на едно от предните разклонения на Стара планина.

История 
Горица е село първоначално населено с гърци. Някои от старите хора все още използват гръцки език. След Междусъюзническата или Първата световна война в селото са заселени и бежанци от Добруджа, които имат отделна махала.

По време на комунизма местността между селото и плажа става ловен резерват, където се отглеждат муфлони. Заради него прекият път към плажа остава затворен дълго време и не се отваря до 1991 г. Този път все още не е асфалтиран. Заобиколният път има следи от асфалтиране, но е бил разбит в резултат на военни учения с тежки машини. До края на 80-те около селото има няколко военни поделения.

Селото е имало училище до към 60-те или 70-те години, когато е закрито. Днес там почти не живеят млади хора, повечето са преселени във Варна или Бяла и посещават Горица само през лятото. Основната част от населението са пенсионери. От няколко години в селото се заселват нови жители, предимно летовници, както и чужденци от Холандия и Великобритания.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
Жителите са източноправославни. В Горица с дарения от жителите беше построена църква в двора на бившето училище и настоящо кметство.

Редовни събития 
Селото празнува сбор първата събота на юни

Други 
Населението се занимава главно с животновъдство. Отглеждат се овце и кози. В района има и насаждения от лозя, което също е поминък на местното население.

Източници 

Села в област Варна
Населени места в община Бяла (област Варна)